Občianske združenie Why Not?

Výročná správa 2014

**Základné údaje o organizácií:**

Občianske združenie Why Not?

Riazanská 2

83103 Bratislava

Tel. +421908459118

e-mail: matus.cupka@whynot.sk

web:

IČO: 42353769

DIČ: 2023939148

Reg. na Ministerstve vnútra Slovenskej republiky pod číslom VVS/1-900/90-42172

Obsah:

Príhovor

**Príhovor (SEM DAŤ NAPRAVO MOJU FOTKU)**

Milé čitateľky, milí čitatelia,

Rok 2014 bol prvý rokom existencie občianskeho združenia Why Not? (WN?), ktoré vzniklo ako myšlienka troch členov či dobrovoľníkov iniciatívy Zelená hliadka. Matúš Čupka, Matúš Ferenčík a Peter Kalafut sa stali zakladajúcimi členmi novovznikajúceho občianskeho združenia a ich mená budú v histórií WN? navždy spájané s vznikom združenia, ktorého výročnú správu vám na nasledujúcich stranách predstavím.

WN? je výsledkom práce dobrovoľníkov, ktorí pôsobia v Bratislave už štvrtý rok pod hlavičkou iniciatívy Zelená hliadka. Tá svojou neformálnosťou uľahčovala komunikáciu voči verejnosti, svojim fungovaním bola zaujímavá a poskytovala čerstvý pohľad na občiansku angažovanosť, aktivizmus či investigatívu. Neformálnosť však má aj svoje nevýhody a to najmä v prípade komunikácie s verejnými úradmi či inštitúciami, ktorým je neformálnosť ešte stále cudzia.

Bolo preto súčasťou prirodzeného vývoja, že Zelená hliadka v roku 2013 získala svoje formálne zastrešenie práve v združení WN?. Uľahčila sa tak nielen komunikácia s verejnými inštitúciami, ale vďaka spolupráci s portálom Ľudialuďom.sk získala verejnosť možnosť prispieť mikrodarmi na činnosť Zelenej hliadky prostredníctvom poukázania svojich financií v prospech občianskeho združenia WN?.

Finančná podpora aktivít Zelenej hliadky je tak v súčasnosti jedinou a zároveň najdôležitejšou aktivitou WN?. Vďaka tisíckam eur vyzbieraným prostredníctvom kampaní na sociálnych sieťach či v teréne je dnes Zelená hliadka finančne sebestačná pri jej materiálnych potrebách a môže tak všetku svoju energiu investovať do riešenia problémov Bratislavy či už vlastným zaangažovaním či poukazovaním na hlbšie systémové problémy prostredníctvom investigatívy a prispievania do verejnej diskusie ohľadom odpadového hospodárstva, vizuálneho smogu, parkovacej politiky či bariérovosti verejných priestorov.

Bez prepojenia neformálnej spontánnosti aktivít Zelenej hliadky a formálnych možností WN? by nebolo možné ponúknuť slovenskej verejnosti príbeh, ktorý začal vyzbieraním štyroch igelitiek odpadkov bratskou dvojicou Čupkovcov a dnes je rozsiahlou organizáciou s presahmi do oblastí dobrovoľníctva, aktivizmu či investigatívy, ktorá sa stará o vlastnú spoločnú záhradu, dielňu a služobnou dodávkou.

Rok 2014 bude v histórií WN? rokom spoznávania pozitívnych i negatívnych stránok formálnosti tretieho sektora. Naučili sme sa mnoho a chceme pokračovať v práci v prospech Bratislavy aj v roku 2015.

Prajem príjemné čítanie!

Matúš Čupka, Výkonný riaditeľ občianskeho združenia Why Not?

**3.1. Ľudia (Fotky ku každému)**

**Matúš Čupka**

Spoluzakladateľ Zelenej hliadky a výkonný riaditeľ občianskeho združenia Why Not? je absolventom medzinárodných vzťahov na Univerzite Komenského, odbor európske štúdia. Po skúsenostiach s mimovládnym sektorom (Strom života, Inštitút pre dobre spravovanú spoločnosť), korporátnom sektore (Dell, IBM) či dobrovoľníctvom (Cyklokoalícia) založil spolu s bratom dobrovoľnícku iniciatívu Zelená hliadka. V nej sa venujú práci s dobrovoľníkmi, strategickému plánovaniu, fundraisingu, komunikácií s médiami a logistike. Ako riaditeľ WN? je zodpovedný za účtovníctvo a financovanie aktivít Zelenej hliadky či správu darov od širokej verejnosti.

**Matúš Ferenčík**

K činnosti Zelenej hliadky sa prvý-krát prihlásil počas likvidácie čiernej skládky pri Kalnom jazere. Účasťou na rôznych dobrovoľných podujatiach Zelenej hliadky sa stal členom užšieho okruhu vnútri Hliadky a neskôr sa stal zakladajúcim členom WN?. Dnes je členom Valného zhromaždenia WN? a pomáha najmä v oblasti problematiky psychológie dobrovoľníctva či graffiti. V súčasnosti pôsobí ako riaditeľ Domova sv. Jána z Boha n.o.

**Peter Kalafut**

Súčasťou Zelenej hliadky sa stal vďaka dobrovoľnému nasadeniu pri čistení rozsiahlej čiernej skládky v Čiernom lese. Vďaka účasti na mnohých dobrovoľníckych akciách v rámci čiernych skládok, bariérovosti verejných priestorov a ďalších sa stal súčasťou užšieho okruhu Zelenej hliadky a tiež zakladajúcim členom WN?. Dnes je členom Valného zhromaždenia a významne pomáha v oblasti logistiky a drobných stavbárskych prác, ktorým sa Zelená hliadka v rámci svojej činnosti venuje. V súčasnosti je študentom Slovenskej technickej univerzity v Bratislave.

**3.2. Partneri**

* Dobrý trh / O.z. Punkt
* Ľudia ľuďom
* Nadácia Pontis
* Bratislavský majáles

**4. Finančná podpora iniciatívy Zelená hliadka**

Kľúčovou úlohou občianskeho združenia WN? je administrácia príspevkov, ktoré zasielajú darcovia iniciatíve Zelená hliadka. Tieto príspevky slúžia na pokrytie materiálnych potrieb Zelenej hliadky pri jej aktivitách v oblastiach ako odpadové hospodárstvo, vonkajšia reklama, bariérovosť verejných priestorov, parkovacia politika, spoločná dielňa či spoločná záhradka.

**Prehľad príjmov:**

|  |  |  |
| --- | --- | --- |
| Typ darcu | Vyzbieraná suma za rok 2014 | Podiel na rozpočte |
| Individuálni darci | 6135.5 eur | 83,7% |
| Právnické osoby | 1199 eur | 16,3% |
| **Spolu** | **7334.5 eur** | **100%** |

**Prehľad výdavkov:**

|  |  |  |
| --- | --- | --- |
| **Typ výdavku** | **Suma za rok 2014** | **Podiel na rozpočte** |
| Ručné náradie | 524,09 eur | 7,28% |
| Služby | 1042,46 eur | 14,48% |
| Pohonné látky | 225,93 eur | 3,14% |
| Farba či spreje | 342,88 eur | 4,76% |
| Chemické prípravky | 72 eur | 0,99% |
| Stavebniny | 312,89 eur | 4,4% |
| Spotrebný materiál | 1686,42 eur | 23,5% |
| Automobil | 3000 eur | 41,63% |
| **Spolu** | **7206,67** **eur** | **100%** |

**Hospodársky výsledok:**

|  |  |  |
| --- | --- | --- |
| **Príjmy** | **Výdavky** | **Prebytok** |
| **7334,5 eur** | **7206,67 eur** | **127,83 eur** |

Rozpočtový rok 2014 skončilo občianske združenie s prebytkom vo výške 127,83 eur.

**Záverečné slová**

Skromný začiatok WN? nás povzbudil k tomu, aby sme sa na rok 2015 pozerali s optimizmom. Okrem možnosti prijať percentá daní z príjmu od potenciálnych darcov verím, že sa v roku 2015 dočkáme prvého projektu realizovaného občianskym združením WN?. Ten by pomohol pri profesionalizácií činnosti Zelenej hliadky, ktorej práca čisto na dobrovoľníckom základe má svoje objektívne limity.